**2. számú melléklet**

**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban Megállapodás) aláírásával a **2.** pontban megnevezett szerződő felek konzorciumot hoznak létre abból a célból, hogy az **Emberi Erőforrás Fejlesztési Operatív Program keretében a „Még jobb kezekben – bölcsődei szakemberek szakmai fejlesztése”** című felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: **„Bölcsődei dolgozók szakmai fejlesztése Szombathelyen”**

**2.** A konzorcium tagjai (a továbbiakban Tagok) az alább felsorolt intézmények, szervezetek és személyek, akik az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | Szombathely Megyei Jogú Város Önkormányzata |
| Postacím: | 9700 Szombathely, Kossuth Lajos u. 1-3. |
| Székhely: | 9700 Szombathely, Kossuth Lajos u. 1-3. |
| Azonosító szám (törzs-szám/cégjegyzékszám): | 733656 |
| Adószám: | 15733658-2-18 |
| Aláírásra jogosult képviselője: | Dr. Puskás Tivadar polgármester |

|  |  |
| --- | --- |
| **Szervezet neve**: | Szombathelyi Egyesített Bölcsődei Intézmény |
| Postacím: | 9700 Szombathely, Bem József u. 33. |
| Székhely: | 9700 Szombathely, Bem József u. 33 |
| Azonosító szám (törzs-szám/cégjegyzékszám): | statisztikai számjel: 15573234-8891-322-18 |
| Adószám: | 15573234-2-18 |
| Aláírásra jogosult képviselője: | Pósfainé Sebestyén Bianka intézményvezető |
|  |  |

A Konzorcium vezetőjének a jelen Megállapodás aláírásával a Tagok **Szombathely Megyei Jogú Város Önkormányzatát** (a továbbiakban Vezető-t) választják.

**3.** Jelen Megállapodás aláírásával a Tagok Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során a konzorciumot képviselje.

A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el.

**4.** Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

**5.** Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

**6.** Jelen Megállapodás a támogatási kérelem mellékletét képezi.

**7.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

**8.** A Tagok egyéb megállapodásai: -

Konzorcium vezetője Konzorciumi tag

…………………………………………….. ……………………………………………..

Dr. Puskás Tivadar Pósfainé Sebestyén Bianka

Polgármester intézményvezető

Szombathely Megyei Jogú Város Önkormányzata Szombathelyi Egyesített Bölcsődei Intézmény

P.H. P.H.

Aláírás dátuma: Aláírás dátuma: